Meg 2: The Trench

Meg 2: The Trench er en science fiction-film fra 2023 regissert av Ben Wheatley, etter et manus skrevet av Jon Hoeber og Erich Hoeber. Dette var en oppfølger til The Meg (fra 2018) og har Jason Statham, Wu Jing og Page Kennedy i noen av hovedrollene. Akkurat som i den første filmen i serien følger historien en gruppe vitenskapsfolk som oppdager en megalodon, og må slåss for å overleve. Meg 2: The Trench hadde verdenspremiere i juni 2023.

Handling 
Fem år etter hendelsene i den første filmen har Jonas Taylor vært involvert i å slåss mot miljøkriminalitet, samtidig som han har hjulpet Mana One med å utforske en ytterligere del av Mariana Trench hvor en Megalodon ble funnet. Etter Suyin Zhangs død har Taylor oppdratt sin tenåringsdatter Meiying, sammen med Melyings onkel og Suyins bror Jiuming Zhang, som har kjøpt opp farens selskap sammen med den velstående finansmannen Hillary Driscoll. Mana One har også studert en Megalodon kalt Haiqi, som ble trent opp av Jiuming ved et reservat i Hainan.

Men i det siste har Haiqi opptrådt mer uberegnelig enn tidligere, noe som har ført til at Taylor er bekymret - til tross for Jiumings entusiasme. Taylor og Jiuming leder en rutinemessig utforskning i Mariana Trench. Men DJ og Mac observerer dem fra Mana One. På vei ned blir ubåten deres fulgt av Haiqi, som hadde unnsluppet fangenskap natten før. De forsøker å dykke videre ned gjennom termoklin i håp om å unnslippe, men Haiqi følger likevel etter dem. To mye større Megalodon, en massiv alfahann og en litt mindre betahann, dukker opp og parer seg med Haiqi.

Samtidig oppdager Jonas Taylor og teamet hans en ulovlig gruve-operasjon som blir ledet av Montes. Det viser seg at Montes og mannskapet hans ble hyret inn av Driscoll for å, i det skjulte, bruke Mana Ones tilgang til Mariana Trench for å få tak i sjeldne mineraler - som de håper å kunne tjene flere milliarder på. Men snart dreper Montes resten av mannskapet sitt, under en eksplosjon, for å dekke over alle de virkelige aktivitetene deres. Men dette fører til en rekke uforutsette skader i Mariana Trench, og flere Megalodon dukker opp.

Rolleliste 
 Jason Statham som Jonas Taylor. Ste-faren til Meiying, og ektemannen til Suyin Zhang
 Wu Jing som Jiuming Zhang, Meiyings onkel
 Shuya Sophia Cai som Meiying, Jiumings niese, og Jonas sin ste-datter
 Cliff Curtis som Mac.
 Page Kennedy som DJ, en ingeniør ved Mana One
 Sergio Peris-Mencheta som Montes. En leiesoldat ansvarlig for ulovlig gruvedrift.
 Skyler Samuels som Jess, ansatt ved Mana One
 Melissanthi Mahut som Rigas, en sikkerhetsoffiser ved Mana One
 Whoopie Van Raam som Curtis, en dykker ved Mana One
 Kiran Sonia Sawar som Sal, en dykker ved Mana One
 Felix Mayr som Lance, en dykker ved Mana One
 Sienna Guillory som Hillary Driscoll. En milliardær og investor som finansierer Mana One

Eksterne lenker 
 

Filmer fra 2023
Engelskspråklige filmer
Science fiction-filmer fra USA
Oppfølgerfilmer